*Az arató jutalmat kap, és begyűjti a termést az örök életre, hogy együtt örüljön a vető és az arató.* Jn. 4,36

Begyűjteni a termést az örök életre. Azok az emberek, akik hisznek Jézusban, kérik és elfogadják váltsághalálát, örök életet kapnak. Az a folyamat, amelyben ez zajlik, hasonlítható a természetben lejátszódó fejlődésre. A mag, amely akár nagyon apró is lehet, magában hordoz mindent tulajdonságot, ami az adott fajra jellemző élethez szükséges. Megfelelő körülmények közé kerülve az élet el kezd fejlődni. Kellő idő elteltével, - aminek hossza fajra jellemző, de változó – elérkezik az aratás, a begyűjtés ideje. Az aratás más művelet, más eszközökkel is kell végezni, mint a vetést. Más is végezheti.

Jézus erre utal ebben a mondatban. De mind a vető, mind az arató jutalmat kap. Mindkét műveletre szükség van ahhoz, hogy az élet tovább menjen. A mennyei királyságba való élethez is kell, aki vet, és aki arat. Az Igazságos Isten pedig mindegyik szereplőt a megfelelő mértékű, nagyon gazdag jutalomba részesíti. Vadon Gyula